CELEX: 31993R1169
Language: el
Date: 1993-05-13
Title: Κανονισμός (ΕΟΚ) αριθ. 1169/93 της Επιτροπής της 13ης Μαΐου 1993 για την τροποποίηση του κανονισμού (ΕΟΚ) αριθ. 3596/90 για τον καθορισμό των ποιοτικών προδιαγραφών για τα ροδάκινα και τα νεκταρίνια όσον αφορά την κατάταξη κατά μέγεθος

Avis juridique important

|

31993R1169

Κανονισμός (ΕΟΚ) αριθ. 1169/93 της Επιτροπής της 13ης Μαΐου 1993 για την τροποποίηση του κανονισμού (ΕΟΚ) αριθ. 3596/90 για τον καθορισμό των ποιοτικών προδιαγραφών για τα ροδάκινα και τα νεκταρίνια όσον αφορά την κατάταξη κατά μέγεθος  

Επίσημη Εφημερίδα αριθ. L 118 της 14/05/1993 σ. 0022 - 0022

ΚΑΝΟΝΙΣΜΟΣ (ΕΟΚ) αριθ. 1169/93 ΤΗΣ ΕΠΙΤΡΟΠΗΣ της 13ης Μαΐου 1993 για την τροποποίηση του κανονισμού (ΕΟΚ) αριθ. 3596/90 για τον καθορισμό των ποιοτικών προδιαγραφών για τα ροδάκινα και τα νεκταρίνια όσον αφορά την κατάταξη κατά μέγεθοςΗ  ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 638/93 (2), και ιδίως το άρθρο 2 παράγραφος 2,  Εκτιμώντας:  ότι στο παράρτημα του κανονισμού (ΕΟΚ) αριθ. 3596/90 (3), όπως τροποποιήθηκε από τον κανονισμό (ΕΟΚ) αριθ. 1107/91 (4), καθορίζονται οι ποιοτικές προδιαγραφές για τα ροδάκινα και τα νεκταρίνια- ότι στις προδιαγραφές αυτές περιλαμβάνεται η υποχρέωση τηρήσεως μιας κλίμακας κατατάξεως κατά μέγεθος- ότι η κατάταξη στην κατηγορία Δ δεν συμφωνεί πλέον με τις συνθήκες παραγωγής και εμπορίας παρά μόνο για τις πρώιμες ποικιλίες- ότι πρέπει, συνεπώς, να τροποποιηθούν οι προδιαγραφές- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα του κανονισμού (ΕΟΚ) αριθ. 3596/90 τροποποιείται ως εξής:  Στο μέρος ΙΙΙ διατάξεις που αφορούν την κατάταξη κατά μέγεθος, μετά τα εδάφια που ακολουθούν την κλίμακα κατατάξεως, προστίθεται το ακόλουθο εδάφιο:  "Το μέγεθος Δ (διάμετρος από 51 mm περιλαμβανομένων έως 56 mm μη περιλαμβανομένων και περίμετρος από 16 cm περιλαμβανομένων έως 17,5 cm μη περιλαμβανομένων) επιτρέπεται μόνο για την περίοδο από την έναρξη της περιόδου εμπορίας έως τις 30 Ιουνίου." Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Για την περίοδο εμπορίας 1993 εφαρμόζεται από την 1η Μαΐου 1993.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 13 Μαΐου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 69 της 20. 3. 1993, σ. 7.  (3) ΕΕ αριθ. L 350 της 14. 12. 1990, σ. 38.  (4) ΕΕ αριθ. L 110 της 1. 5. 1991, σ. 63.